Verkiesing: Opposisiepartye eis oudit van stemme | Maroela Media
Binne die OVK se nasionale uitslagsentrum in Pretoria. (Foto: Tania Heyns)
Die DA, Cope, die UDM en die ACDP het aangedring dat 'n oudit gedoen word van die stemme uit alle stemdistrikte waar kiesers glo meer as een keer gestem het.
James Selfe, voorsitter van die DA se federale uitvoerende komitee, het in 'n verklaring gesê verteenwoordigers van die DA, Cope, die UDM en die ACDP het vergader om "'n vennootskap te vorm" om te verseker dat die 2019-verkiesing wel vry en regverdig is.
"Ons het vergader om ooreen te kom dat die Onafhanklike Verkiesingskommissie (OVK) 'n oudit doen van al die stemdistrikte waar daar gevalle was van kiesers wat meer as een keer gestem het. Verder moet daar ook lukrake oudits van ander stemdistrikte gedoen word om 'n algehele beeld van die kwessie te kry," het Selfe gesê.
Hy sê dié voorstel is vanoggend aan die nasionale partyskakelingskomitee voorgelê en die OVK het ingestem om dié oudit te doen.
"Om te verseker dat die oudit op deursigtige wyse en met integriteit gedoen word, sal die proses deur politieke partye gemonitor word. Wanneer die uitslae aangekondig word, moet daar absoluut geen twyfel by Suid-Afrikaners wees dat die verkiesing vry en regverdig was nie," het Selfe gesê.
Hierdie verkiesing was beslis nie regverdig nie. My vinger was ook baie vinnig skoon
en dit sal toegesmeer word virseker
Weereens 'n oorwinning vir die OVK!! Wakker skrik mense, jul word bedrieg uit alle oorde.
Vat net die aantal wat op elke A -Z lys was by stemlokale en vergelyk dit met die hoeveelheid stemme wat daar was….eenvoudig
In die wyk in Pretoria Wes waar ek en my vrou op die nasionale stembrief vir een van die kleiner partye gestem het het niemand vir die party gestem vir wie ons ons kruisie getrek het op die nasionale stembrief volgens die uitslae op OVK se webwerf het niemand vir daardie party gestem in ons wyk nie en ek is doodseker my en my vrou se stembrieqwe is nie bedorwe stembriewe nie.